b'\n_START_ARTICLE_\nMiodrag Pavlovi\xc4\x87\n_START_SECTION_\nBiografi\n_START_PARAGRAPH_\nMiodrag Pavlovi\xc4\x87 ble uteksaminert fra Universitetet i Beograd med en grad i medisin i 1954. Han studerte fremmedspr\xc3\xa5k og skrev sin f\xc3\xb8rste diktsamling, 87 dikt, som ble utgitt i 1952. Dette \xc3\xa5ret tillot de jugoslaviske myndigheter, som svar p\xc3\xa5 en offentlig tale av den kroatiske forfatteren Miroslav Krle\xc5\xbea, mer ytringsfrihet i politikk og kunst._NEWLINE_I 1960 ble Pavlovi\xc4\x87 utnevnt til dramadirekt\xc3\xb8r ved Narodno Pozori\xc5\xa1te u Beogradu (Nasjonalteateret i Beograd). Han arbeidet ogs\xc3\xa5 20 \xc3\xa5r som redakt\xc3\xb8r for det ledende forlagshuset Prosveta._NEWLINE_Et tema som opptok Pavlovi\xc4\x87 og mange andre intellektuelle i det tidligere Jugoslavia, Romania, Bulgaria, Makedonia, Hellas og Albania, var kontinuiteten mellom de gamle folkene p\xc3\xa5 Balkan og dagens etterkommere. I Pavlovi\xc4\x87s arbeid, s\xc3\xa5 vel som i det av den makedonske poeten Bogomil Gyuzel eller den albanske forfatteren Ismail Kadare, er det hyppige referanser til antikkens og middelalderens fortid. Blant hans historiske dikt, er de viktigste Odisej na Kirkinom ostrvu (Odyssevs p\xc3\xa5 Circes \xc3\xb8y), Eleuzijske seni (Elysian skygger), Vasilije II Bugaroubica (Vasilij II Bugaroctone) og Kosovo._NEWLINE_Disse diktene er ofte allegorisk i formen, med faktiske henvisninger til v\xc3\xa5r egen tid, med sine historier om manipulasjon, svik og spesielt frykt. Skrevet direkte i n\xc3\xa5tiden er slike dikt som Prisoner (ikke navngitt i den serbiske original), Rekviem, Strah (frykt), Pod zemlyom (under jorden) og Kavge (feiden)._NEWLINE_Hans arbeid er oversatt til mange spr\xc3\xa5k. Han bodde vekselsvis i Tuttlingen i Tyskland og i Beograd.'